E-zápis prebieha v systéme AIS od 1.8.2023 do 31.8.2023
E-zápis nie je možný pre zápis do prvých ročníkov bakalárskeho a inžinierskeho štúdia.
Študenti vyšších ročníkov, ktorí slňajú podmienky pre postup do ďalšieho obdobia a ich zápisový hárok neobsahuje chyby, si môžu potvrdiť svoj zápisový hárok a zapísať sa do štúdia
v nasledujúcom období. Odporúčame všetkým vykonať E-zápis a nespoliehať sa na prezenčný termín zápisu v septembri. Študenti, ktorým AIS neumožní E-zápis, kontaktujú svoju referentku/referenta.
Postup E-zápis
Prihlásite sa do AIS, Portál študenta a kliknete na Reg./Zápisy.
Skontrolujete si zápisový hárok a ak je všetko v poriadku, kliknite na Vykonať E-zápis.
Až po vykonaní E-zápisu si môžete robiť objednávku prolongačnej známky. Študenti, ktorí majú záujem využívať zľavu aj na dopravu (nárok na zľavu v doprave máte do dovŕšenia 26 rokov, resp. do ukončenia 2. stupňa štúdia), si musia doplatiť poplatok za objednanie dopravných funkcionalít. Bez tohto doplatku sa priložením preukazu na terminál zľava na preukaze neaktivuje.
Po vykonaní elektronického zápisu je potrebné:
- vytlačiť zápisový hárok (6. ikonka zľava Tlač zápisového hárku)
- vyplniť tlačivo Čestné vyhlásenie študenta o štúdiu na VŠ
- oba podpísané dokumenty poslať poštou najneskôr do konca augusta na adresu:
Slovenská technická univerzita v Bratislave
Fakulta elektrotechniky a informatiky
Pedagogické oddelenie + tu uveďte meno svojej referentky/referenta
Ilkovičova 3
812 19 Bratislava
- objednať prolongačnú známku + dopravné funkcionality – Portál študenta – Financovanie – Objednávky – tu si vyberiete typ známky a vložíte do košíka (po zadaní objednávky si vo Financovaní nájdete podklady k platbe)
- potvrdenie o štúdiu, vieme počas leta zaslať naskenované mailom
Úradné hodiny PGO počas leta
Upozorňujeme, že úradné hodiny na pedagogickom oddelení v období od 1.7.2023 do 31.8.2023 sú iba v stredu od 9:30 do 11:30 a od 13:00 do 14:30.
Prolongačná známka
Prevzatie prolongačnej známky je možné len osobne. Prolongačná známka, ktorú dostanete, platí až po elektronickej prolongácii na termináli po 1.9.2023.
Termíny oficiálnych zápisov pre študentov, ktorí nevyužijú E-zápis
Bakalárske štúdium
do 2. roka štúdia: 5.9. 2023 utorok - 09:30
do 3. roka štúdia. 6.9. 2023 streda - 09:30
Inžinierske štúdium
do 2. roka štúdia 7.9. 2023 štvrtok - 09:30